钦定古今图书集成/明伦汇编/宫闱典/第055卷 > 《内则》
## 钦定古今图书集成/明伦汇编/宫闱典/第055卷 > 《内则》

国君、世子生，告于君，接以太牢。宰掌具三日，卜士负
之。吉者宿齐，朝服寝门外，《诗》负之。射人以桑弧蓬矢
六射天地，四方保受，乃负之。宰醴负子，赐之束帛。卜
士之妻，大夫之妾，使食子。

〈陈注〉“卜士负之”者，卜其吉者而使之抱子也。保，保母也。受乃负之，受子于士而抱之也。盖士之负子，特为斯须之礼而已。宰既掌具，故以醴礼负子之士，仍赐束帛以酬之。食子，谓乳养之也。庆元辅氏曰：“诸母则择之，乳母则卜之者，岂非性情之发，尚犹可见，而气血之相宜有不可知者耶？”

又

《异》为孺子，室于宫中，择于诸母与可者，必求其宽裕
慈惠、温良恭敬、慎而寡言者，使为子师。其次为慈母，
其次为保母，皆居子室，他人无事不往。

〈陈注〉“诸母，众妾也。此人君养子之礼。保母安其寝处者，他人无事不往，恐见惊动也。”长乐刘氏曰：“宽则容德固多，裕则临事不挠，慈则仁性丰盈，惠则恩意浃洽，温则言动粹和，良则心意纯熟，恭则容止必庄，敬则诚明弗散。具此八善而加之以畏慎，将之以寡言，妇人之全德也，然后可以为子之师焉。若夫爱子以德，时其志意，体其寒温，察其好恶，相其寝兴，顺其长育”者，慈母之职也。“保护其身，卫养其气，时其衣服，节其饮食，待其寝寐，防其疾苦，而专诗负之”者，保母之职也。“国之根本，生灵休戚

之所系也。弗正厥始，弗淑其习，乌能正厥性，俾近于圣贤哉。